**35. pielikums**

2016. gada 27. septembra

līgumam (Nr. 4.2-6/195-16, Nr. VC-2016-18)

par Valsts vienotās datorizētās zemesgrāmatas informācijas

sistēmas uzturēšanu, papildināšanu un apkalpošanu

**Vienošanās**

par fizisko personu datu apstrādes noteikumiem

Apstrādātāja Nr. \_\_\_\_\_\_\_\_\_\_\_\_

Pārziņa Nr. 4.2-6/195-16/V27/196-19

Rīgā, *vienošanās parakstīšanas datums\**

**Sabiedrība ar ierobežotu atbildību „Visma Consulting”**, reģistrācijas Nr. 40103916493, adrese: Sporta iela 11, Rīga, LV-1013, turpmāk – **Apstrādātājs**, kuru pārstāv prokūriste Antra Zālīte, no vienas puses, un

**Tiesu administrācija**, reģistrācijas Nr. 90001672316, adrese: Antonijas iela 6, Rīga, LV-1010, turpmāk – **Pārzinis**, kuru saskaņā ar Ministru kabineta 2014. gada 30. septembra noteikumiem Nr. 589 „Tiesu administrācijas nolikums” pārstāv Andris Munda, no otras puses,

turpmāk abi kopā – Puses un katrs atsevišķi – Puse,

1) ievērojot, ka starp Pusēm 2016. gada 27. septembrī noslēgts līgums (Nr. 4.2-6/195-16, Nr. VC-2016-18) par Valsts vienotās datorizētās zemesgrāmatas informācijas sistēmas uzturēšanu, papildināšanu un apkalpošanu, turpmāk – Pamatlīgums,

2) ievērojot Eiropas Parlamenta un Padomes regulas (ES) 2016/679 (2016. gada 27. aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), turpmāk – Regula, prasības, it sevišķi, 28. panta prasības,

vienojas papildināt Pamatlīgumu ar jaunu pielikumu par fizisko personu datu apstrādes noteikumiem, turpmāk – Līgums:

1. **Ievads**
	1. Līgums regulē personas datu apstrādi, kas tiek nodoti Apstrādātājam Pamatlīguma ietvaros. Līgums ir Pamatlīguma neatņemama sastāvdaļa.
	2. Apstrādātājs darbojas saskaņā ar *Visma* grupas uzņēmumu Latvijā, tajā skaitā Apstrādātāja, privātuma atrunu, kas pieejama vietnē <https://www.visma.lv/privacy-statement/> un kas attiecas uz visiem *Visma* grupas uzņēmumiem.
2. **Definīcijas**

Personas datu, īpašu kategoriju personas datu, personas datu apstrādes, datu subjekta, pārziņa un apstrādātāja definīcijas ir līdzvērtīgas tām, kādas tās tiek izmantotas un kā tās tiek interpretētas piemērojamajos tiesību aktos fizisko personu datu apstrādes jomā, t.sk. Regulā, kas tiek piemērota Līgumam.

1. **Darbības joma**
	1. Līgums regulē Pārziņa vārdā Apstrādātāja veikto personas datu apstrādi un nosaka, kā Apstrādātājam jārīkojas, lai nodrošinātu Pārziņa un tā apstrādāto datu subjektu privātumu, piemērojot tehniskos un organizatoriskos pasākumus saskaņā ar piemērojamajiem tiesību aktiem fizisko personu datu apstrādes jomā.
	2. Pārziņa vārdā Apstrādātāja veiktās personas datu apstrādes mērķis ir izpildīt Pamatīgumu.
	3. Gadījumā, ja pastāv pretruna starp Līgumā un Pamatlīgumā ietvertajiem noteikumiem par fizisko personas datu apstrādi, tad noteicošais ir Līgumā noteiktais.
	4. Līgums stājas spēkā tā parakstīšanas brīdī un ir spēkā tik ilgi, kamēr starp Pusēm ir spēkā Pamatlīgums, kas ietver personas datu apstrādi.
2. **Apstrādātāja pienākumi**
	1. Apstrādātājs apstrādā personas datus tikai Pārziņa vārdā un saskaņā ar tā norādījumiem.
	2. Noslēdzot Līgumu, Apstrādātājs apņemas apstrādāt personas datus tikai:
		1. saskaņā ar spēkā esošajiem normatīvajiem aktiem;
		2. lai pildītu pienākumus saskaņā ar Pamatlīgumu;
		3. kā tālāk norādīts, izmantojot Pārziņa parastu Apstrādātāja pakalpojumu izmantošanu;
		4. ievērojot Līgumā noteikto.
	3. Apstrādātājam nav iemesla uzskatīt, ka tam piemērojamie tiesību akti kavē Apstrādātāju no Pārziņa norādījumu izpildes. Apstrādātājs, tiklīdz par to uzzina, informē Pārzini par tā norādījumiem vai citām Pārziņa apstrādes darbībām, kuras pēc Apstrādātāja domām pārkāpj piemērojamos tiesību aktus fizisko personu datu apstrādes jomā.
	4. Saskaņā ar Līgumu Apstrādātājs Pārziņa vārdā apstrādā šādas datu subjektu kategorijas:

4.4.1. Pārziņa darbinieki, kas ir Apstrādātāja uzturēto informācijas sistēmu, turpmāk – IS lietotāji;

4.4.2. Pārziņa klienti, kas ir Apstrādātāja uzturēto IS lietotāji.

* 1. Saskaņā ar Līgumu Apstrādātājs Pārziņa vārdā apstrādā šādas personas datu kategorijas:
		1. kontaktinformācija;
		2. personu identificējošā informācija (vārds, uzvārds, personas kods);
		3. informācija, ko Pārzinis uzkrāj, lai nodrošinātu līgumiskās attiecības ar klientiem, un tabulā ar “X” atzīmētās īpašas personas datu kategorijas:

|  |  |  |
| --- | --- | --- |
| Apstrādātājs Pārziņa vārdā apstrādā šādas īpašas personas datu kategorijas: | **Jā** | **Nē** |
| rase vai etniskā piederība |  | X |
| politiskie uzskati |  | X |
| reliģiskā vai filozofiskā pārliecība  |  | X |
| dalība arodbiedrībās |  | X |
| ģenētiskie dati |  | X |
| biometriskie dati |  | X |
| veselības dati |  | X |
| dati par dzimumdzīvi vai seksuālo orientāciju |  | X |
| dati par to, ka persona ir turēta aizdomās, sodīta vai apsūdzēta par kriminālu nodarījumu | X |  |

Pārzinis ir atbildīgs par Apstrādātāja informēšanu par jebkāda veida izmaiņām saistībā ar īpašas kategorijas personas datu apstrādi, kā rezultātā Puses veic atbilstošus grozījumus Līgumā.

* 1. Apstrādātājs apņemas nodrošināt konfidencialitāti, integritāti un personas datu pieejamību saskaņā ar piemērojamajiem tiesību aktiem fizisko personu datu apstrādes jomā. Apstrādātājs apņemas ieviest sistemātiskus, organizatoriskus un tehniskus pasākumus, lai nodrošinātu piemērotu drošības līmeni, ņemot vērā tehnikas līmeni un ieviešanas izmaksas saistībā ar riskiem, kas var iestāties apstrādes rezultātā, un aizsargājamo personas datu raksturu.
	2. Apstrādātājam ir jāatbalsta Pārzinis ar piemērotiem tehniskiem un organizatoriskiem līdzekļiem, ciktāl tas ir iespējams un ņemot vērā apstrādes raksturu un Apstrādātājam pieejamo informāciju, lai Pārzinis varētu izpildīt piemērojamajos tiesību aktos fizisko personu datu apstrādes jomā noteiktos pienākumus attiecībā par datu subjektu pieprasījumiem un vispārīgajām prasībām atbilstoši Regulas 32. līdz 36. pantam.
	3. Pārzinis pieprasa informāciju par drošības līdzekļiem, dokumentāciju vai cita veida informāciju saistībā ar to, kā Apstrādātājs apstrādā personas datus, un tādā apjomā, kas nepārsniedz Apstrādātāja sniegto standarta informāciju, ko saskaņā ar piemērojamajiem tiesību aktiem fizisko personu datu apstrādes jomā Apstrādātājs sniedz Pārzinim.
	4. Apstrādātājam un tā personālam ir jānodrošina konfidencialitāte attiecībā uz personas datiem, kas tiek apstrādāti saskaņā ar Līgumu. Šis noteikums ir spēkā arī pēc Līguma izbeigšanās.
	5. Apstrādātājs bez liekas kavēšanās paziņo Pārzinim par apstrādes pārkāpumiem, lai Pārzinim būtu iespējams ievērot piemērojamajos tiesību aktos fizisko personu datu apstrādes jomā noteiktās prasības attiecībā par paziņošanu par pārkāpumiem datu aizsardzības iestādēm vai datu subjektiem.
	6. Apstrādātājs, cik tas ir pieļaujami un likumīgi, informēs Pārzini par:
		1. datu subjekta pieprasījumiem atklāt personas datus;
		2. valsts iestāžu, piemēram, policijas pieprasījumiem atklāt personas datus.
	7. Apstrādātājs tieši neatbildēs uz datu subjektu pieprasījumiem, ja vien Pārzinis nebūs devis tādu atļauju. Apstrādātājs neatklās informāciju saistībā ar Līgumu valsts iestādēm, piemēram, policijai, izņemot tiesību aktos noteiktajos gadījumos, piemēram, ar tiesas nolēmumu vai līdzīgu dokumentu.
	8. Apstrādātājs nekontrolē, vai un kā Pārzinis izmanto trešo personu veikto integrāciju, izmantojot lietojumprogrammas saskarni (API) vai līdzīgu saskarni, kā arī nav atbildīgs par zaudējumiem, kas radušies saistībā ar trešo personu veikto integrāciju. Pārzinis uzņemas pilnu atbildību par trešo personu veikto integrāciju.

1. **Pārziņa pienākumi**
	1. Pārzinis, parakstot Līgumu, apliecina, ka:
		1. Pārzinis, izmantojot Pamatlīgumā noteikto Apstrādātāja pakalpojumu, apstrādā personas datus saskaņā ar piemērojamo tiesību aktu fizisko personu datu apstrādes jomā prasībām;
		2. Pārzinim ir tiesības apstrādāt un atklāt Apstrādātājam (tostarp visiem Apstrādātāja izmantotajiem apakšuzņēmējiem) attiecīgos personu datus;
		3. Pārzinim ir vienpersoniska atbildība par Apstrādātājam atklāto personas datu precizitāti, integritāti, saturu, uzticamību un likumību;
		4. Pārzinis ir izpildījis visas obligātās prasības un pienākumus, lai iesniegtu paziņojumus vai saņemtu atļaujas no atbilstošajām valsts iestādēm attiecībā uz personas datu apstrādi;
		5. Pārzinis ir izpildījis savus pienākumus sniegt nepieciešamo informāciju datu subjektiem saistībā ar personas datu apstrādi saskaņā ar piemērojamo tiesību aktu fizisko personu datu apstrādes jomā prasībām;
		6. Pārzinis piekrīt, ka Apstrādātājs ir sniedzis pietiekošas garantijas attiecībā uz tehnisko un organizatorisko drošības pasākumu ieviešanu, lai aizsargātu datu subjektu privātuma tiesības un viņu personas datus;
		7. Pārzinis, izmantojot Apstrādātāja sniegtos pakalpojumus saskaņā ar Pamatlīgumu, nedrīkst izpaust nekādus īpašu kategoriju personas datus Apstrādātājam, izņemot Līguma 4.5. punktā norādītos īpašu kategoriju personas datus;
		8. Pārzinim ir jāuztur aktuāls datu reģistrs par apstrādājamo personas datu kategorijām, ciktāl šāda apstrāde atšķiras no Līguma 4.5. punktā norādītājām personas datu kategorijām.
2. **Apakšapstrādātāju izmantošana un datu pārsūtīšana**
	1. Saskaņā ar Pamatlīgumu un Līgumu kā daļu no pakalpojumu nodrošināšanas Pārzinim  Apstrādātājs var izmantot apakšapstrādātājus. Šādi apakšapstrādātāji var būt citi uzņēmumi *Visma* grupas uzņēmumu ietvaros vai ārēji apakšuzņēmēji, kas atrodas ES vai ārpus tās. Apstrādātājam ir jānodrošina, ka apakšapstrādātāji piekrīt uzņemties pienākumus atbilstoši Līgumā noteiktajām saistībām. Visi apakšapstrādātāji ir Visma grupas Privātuma atrunas subjekti.
	2. Apakšapstrādātāji, kas veic personas datu apstrādi saskaņā ar Pamatlīgumu, ir norādīti Līguma 1. pielikumā.
	3. Apstrādātājs informē Pārzini par apakšapstrādātāja nomaiņu 2 (divas) nedēļas pirms plānotās apakšapstrādātāja nomaiņas, nosūtot Pārzinim atbilstošu paziņojumu uz Līgumā norādītās Pārziņa kontaktpersonas vispārīgiem jautājumiem saistībā ar Līgumu e-pastu. Ja Pārzinis iebilst pret jauno apakšapstrādātāju, Apstrādātājs kopīgi ar Pārzini izvērtē, vai apakšapstrādātājs nodrošina datu apstrādes atbilstību piemērojamajiem tiesību aktiem fizisko personu datu apstrādes jomā. Ja jaunais apakšapstrādātājs nenodrošina datu apstrādes atbilstību piemērojamajiem tiesību aktiem fizisko personu datu apstrādes jomā, par ko Pārzinis ir informējis Apstrādātāju, un pēc tam, kad Apstrādātājs ir devis pietiekošu laiku, lai apakšapstrādātājs nodrošinātu datu apstrādes atbilstību tiesību aktiem fizisko personu datu apstrādes jomā, turpina to nenodrošināt, un Apstrādātājs turpina izmantot attiecīgo apakšapstrādātāju Pārziņa rīcībā esošo personas datu apstrādē, Pārzinis var atkāpties no Līguma. Šāda atkāpšanās var dot tiesības atkāpties no Pamatlīguma daļēji vai pilnībā saskaņā ar Pamatlīgumā ietvertajiem līguma izbeigšanas nosacījumiem.

6.4. Apstrādātājs bez Pārziņa iepriekšējas rakstiskas piekrišanas nedrīkst tam nodoto personas datu apstrādē iesaistīt apakšuzņēmējus, kā arī veikt personas datu nodošanu vai nosūtīšanu trešajām personām, kā arī uz trešajām valstīm, attiecībā uz kurām Regula nav tieši piemērojama, vai starptautiskām organizācijām bez saskaņošanas ar Pārzini. Parakstot šo Līgumu, Pārzinis piekrīt, ka Apstrādātājs izmanto apakšapstrādātājus Līgumā norādītajā kārtībā. Ja apakšapstrādātāji atrodas trešajā valstī, tas ir, valstī ārpus Eiropas Savienības vai Eiropas Ekonomiskās zonas, datu nodošana apstrādei vai glabāšanai ārpus ES vai EEZ teritorijas ir pieļaujama tikai ar Pārziņa iepriekšēju rakstveida piekrišanu, vienlaikus pastāvot vienam no šādiem nosacījumiem:

6.4.1. dati tiek nodoti apstrādei (tostarp, glabāšanai) valstij, kuru Eiropas Komisija ir atzinusi par valsti ar pietiekamu datu aizsardzības līmeni;

6.4.2. dati tiek nodoti, nodrošinot Regulā noteiktos nosacījumus datu nodošanai ārpus ES vai EEZ.

6.5. Gadījumā, ja dati tiek nodoti apstrādei apakšapstrādātājam, kas atrodas trešajā valstī, bez Apstrādātāja ziņas, tad Apstrādātājs apņemas tiklīdz uzzina par šādu datu apstrādes gadījumu, nekavējoties informēt par to Pārzini.

1. **Drošība**

Apstrādātājs apņemas nodrošināt augstu drošības līmeni saviem produktiem un pakalpojumiem. Apstrādātājs nodrošina drošības līmeni, izmantojot organizatoriskus, tehniskus un fiziskus drošības pasākumus saskaņā ar prasībām par informācijas drošības līdzekļiem, kas minētas Regulas 32. pantā.

1. **Audita tiesības**
	1. Pārzinis var reizi gadā veikt auditu par Apstrādātāja atbilstību Līgumam. Ja to nosaka Pārzinim piemērojamie tiesību akti, Pārzinis var pieprasīt auditu veikšanu biežāk. Lai pieprasītu auditu, Pārzinim jāiesniedz Apstrādātājam detalizēts audita plāns vismaz četras nedēļas pirms ieteiktā audita datuma, aprakstot ieteikto audita apmēru, ilgumu un sākuma datumu. Ja auditu veic trešā persona, par to abām Pusēm jāvienojas.
	2. Jebkurā gadījumā auditi jāveic parasto darba stundu laikā piemērotās telpās atbilstoši Apstrādātāja politikai, un tie nedrīkst nepamatoti traucēt Apstrādātāja uzņēmējdarbības aktivitātes.
	3. Pārzinis ir atbildīgs par visām izmaksām, kas rodas saistībā ar Pārziņa pieprasītajiem auditiem. Par Apstrādātāja palīdzību, kas pārsniedz Apstrādātāja un/vai *Visma* grupas standarta pakalpojumus, lai atbilstu piemērojamajiem tiesību aktiem fizisko personu datu apstrādes jomā, tiks piemērota maksa.
2. **Termiņš un pārtraukšana**
	1. Līgums ir spēkā, kamēr Apstrādātājs apstrādā personas datus Pārziņa vārdā saskaņā ar Pamatlīgumu.
	2. Līgums tiek automātiski pārtraukts, ja tiek pārtraukts vai izbeidzas Pamatlīgums. Pārtraucot Līgumu, Apstrādātājs dzēsīs Pārziņa vārdā apstrādātos personas datus, ne vēlāk kā vienu mēnesi pēc Pamatlīguma saistību izpildes vai Pamatlīguma izbeigšanās dienas (atkarībā, kurš nosacījums iestājas pirmais), ja Latvijas Republikas normatīvie akti nenoteic Apstrādātājam pienākumu tos glabāt ilgāk. Apstrādātājs pēc Pārziņa pieprasījuma rakstiski apliecina personas datu dzēšanu saskaņā ar šo Līguma punktu.
	3. Ja, pārtraucot Līgumu, Pārzinis pieprasīs Apstrādātājam atgriezt Pārziņa vārdā apstrādātos personas datus, un minētās darbības ietver ievērojamu administratīvo un materiāltehnisko resursu ieguldījumu, šādu darbību veikšanai var tikt piemērota maksa apmērā, kāda saskaņā ar Pamatlīgumu tiek piemērota par darba stundu Apstrādātāja sniegtajiem pakalpojumiem, un šādā gadījumā Puses apņemas noslēgt atsevišķu vienošanos pie Pamatlīguma.
	4. Apstrādātājs var saglabāt personas datus pēc Līguma izbeigšanas, iepriekš vienojoties ar Pārzini, izņemot gadījumus, ja tas nepieciešams saskaņā ar piemērojamajiem tiesību aktiem, piemērojot tiem tāda paša tipa tehniskos un organizatoriskos drošības pasākumus, kas minēti Līgumā.
3. **Izmaiņas un grozījumi**
	1. Jebkuri grozījumi, labojumi un papildinājumi Līgumā stājas spēkā, ja tie noformēti rakstveidā un tos parakstījušas abas Puses. Tie kļūst par Pamatlīguma neatņemamu sastāvdaļu no parakstīšanas brīža.
	2. Jā kāds no Līguma noteikumiem kļūst spēkā neesošs, tas neietekmē pārējos Līguma noteikumus. Pusēm jāaizvieto spēkā neesošais noteikums ar likumīgu noteikumu, kas atbilst spēkā neesošā noteikuma mērķim.

1. **Atbildība**

Katra Puse ir atbildīga par administratīvajiem naudas sodiem, kas Pusei ir uzlikti saskaņā ar Regulu. Atbildība par citiem Līguma noteikumu pārkāpumiem vai saistībām, kas izriet no Regulas, tiek noteikta saskaņā ar atbildības nosacījumiem, kas ietverti Pamatlīgumā. Minētais attiecas arī uz jebkuru pārkāpumu, ko izdarījuši Apstrādātāja izmantotie apakšuzņēmēji.

1. **Piemērojamie tiesību akti un jurisdikcija**

Līgums ir pakļauts normatīvajiem tiesību aktiem un jurisdikcijai, kāda noteikta Pamatlīgumā.

1. **Pušu kontaktpersonas**
	1. Pārziņa kontaktinformācija vispārīgiem jautājumiem saistībā ar Līgumu:

Kristīna Muciņa; Tiesu un zemesgrāmatu departamenta Tiesu iestāžu informācijas sistēmas nodaļas vadītājas vietniece, kristina.mucina@ta.gov.lv, tel. 28663410.

* 1. Pārziņa kontaktinformācija paziņojumiem par nesankcionētu personas datu apstrādi: Kristīna Muciņa; Tiesu un zemesgrāmatu departamenta Tiesu iestāžu informācijas sistēmas nodaļas vadītājas vietniece, kristina.mucina@ta.gov.lv, tel. 28663410.
	2. Apstrādātāja kontaktinformācija vispārīgiem jautājumiem saistībā ar Līgumu:

Edgars Fabrīcius; IT atbalsta grupas vadītājs, e-pasts: edgars.fabricius@visma.com.

* 1. Apstrādātāja kontaktinformācija paziņojumiem par nesankcionētu personas datu apstrādi:

Edgars Fabrīcius; IT atbalsta grupas vadītājs, e-pasts: edgars.fabricius@visma.com.

* 1. Līgums ir sagatavots divos (2) eksemplāros, katrs uz septiņām (septiņām) lapaspusēm.
	2. Puses apstiprina, ka attiecīgās Puses parakstītājs ir pilnvarots slēgt Līgumu.

|  |  |
| --- | --- |
| **Apstrādātājs:****SIA "Visma Consulting"**Reģ. Nr. 40103916493Adrese: Sporta iela 11, Rīga, LV1013Tel. +371 6711 6211 | **Pārzinis:**  **Tiesu administrācija**Reģ. Nr. 90001672316Adrese: Antonijas iela 6, Rīga, LV-1010Tel. +371 67063800 |
| Apstrādātāja vārdā: | Pārziņa vārdā: |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| Antra Zālīte | Andris Munda |

*Dokuments parakstīts elektroniski ar drošu elektronisku parakstu un satur laika zīmogu.*

*\*Vienošanās parakstīšanas datums ir pēdējā pievienotā droša elektroniskā paraksta laika zīmoga datums.*

*Pielikums*

*pie Vienošanās par fizisko personu datu apstrādes noteikumiem*

*Apstrādātāja Nr. \_\_\_\_\_\_\_\_\_\_\_\_*

*Pārziņa Nr. 4.2-6/195-16/V27/196-19*

**Personas datu apstrādē iesaistīto apakšapstrādātāju saraksts**

|  |  |  |
| --- | --- | --- |
| **Nosaukums** | **Pasākumi, ar kuriem tiek nodrošināta personas datu aizsardzība, ja apakšapstrādātājs apstrādā datus ārpus ES/EEZ**  | **Apstrādātājam sniegtie pakalpojumi, kas ietver datu apstrādi** |
| SIA “Visma Enterprise” | Atrodas ES/EEZ | izstrādes vides (infrastruktūras) uzturēšana, sistēmas administrēšanas pakalpojumu sniegšana |
| Visma Software Labs | Atrodas ES/EEZ | Atbalsta sistēmas uzturēšana |
| Visma IT & Communications | Atrodas ES/EEZ | Glabāšana serveros un atbalsts |
| Google Ireland Limited | Atrodas ES/EEZ | Komunikācijas un dokumentu apstrādes platformas nodrošināšana |
| Salesforce | Atrodas ES/EEZ | Klientu atbalsta sistēmas uzturēšana |

|  |  |
| --- | --- |
| Apstrādātāja vārdā: | Pārziņa vārdā: |
| \_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_ |
| Antra Zālīte | Edvīns Balševics |

*Dokuments parakstīts elektroniski ar drošu elektronisku parakstu un satur laika zīmogu.*

*\*Vienošanās parakstīšanas datums ir pēdējā pievienotā droša elektroniskā paraksta laika zīmoga datums.*